เรียนคุณผมโดนแมวที่เลี้ยงไว้ กัดจะเลือดออกและลึก(เนื่องจากทำให้มันตกใจจนโดนกัน) ตั้งแต่ช่วงสิ้นเดือนกรกฏาคม แต่ไม่ได้ไปหา ตอนเกิดเหตุได้ล้างน้ำด้วยสบู่สองรอบ กดแผลให้เลือดหยุด และใช้เบตาดีนล้างเพลง จากนั้นก็ใช้แอลกอฮอล์เช็ดรอบๆบาดแผลอีกรอบ และใช้ผ้าก๊อตแบบโปร่งกับพลาสเตอร์ทำแผล จนตอนนี้แผลหายแล้วมีแต่แผลเป็น และตอนนี้ยังไม่มีอาการใดๆ ส่วนแมวที่กัด ตอนนี้หายไปจากบ้านเนื่องจากติดสัดจึงอยากทราบว่ายังคงต้องไปหาเพื่อฉีดวัคซีนพิษสุนัขบ้าอยู่ไหมครับประวัติเบื้องต้น เคยฉีดวัคซีนบาดทะยักเมื่อปี2560 จำนวน 2 เข็ม โดยเข็มสุดท้ายไม่ได้ฉีดครับ
สวัสดีค่ะ หากเหตุการณ์ที่ถูกแมวกัดผ่านมานานเกือบเดือนแล้ว แมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าในวันที่กัด ค่ะ ดังนั้น จึงไม่จำเป็นต้องไปฉีดวัคซีนป้องพิษสุนัขบ้าและหากในตอนนี้ แผลหายดีแล้ว ก็ไม่ได้อันตรายอะไร สำหรับวัคซีนบาดทะยัก หากเคยฉีดกระตุ้นล่าสุดเมื่อปี 2560 ก็ยังไม่จำเป็นต้องฉีดอีกค่ะสำหรับแมว แนะนำควรพาไปฉีดวัคซีนป้องกันพิษสุนัขบ้าเพื่อความปลอดภัยของแมวและคนค่ะ รวมถึงควรพาไปทำหมันด้วย เพื่อที่แมวจะได้ไม่ติดสัดและออกนอกบ้านบ่อยๆ จนอาจทำให้ติดโรคอื่นๆของแมวมา เช่น โรคหัด โรคเอดส์แมว ลิวคีเมีย เป็นต้น